Mida enam Narva poole, seda pilvisemaks taevas läks ning Narva jõudes sadas ladinal vihma. Kohvrirataste vurina saatel silkasin läbi vihma Antalya kebabi, kus olid Aet, Maarja, Saskia ja Kaarel. Viimased kaks pidid aga õige pea lahkuma, nii et jäime Aeti ja Maarjaga kolmekesi ning tegime tõelise naisteka õhtu. Hästi tore oli ja kebabi toit maitses mulle ka väga. Naisteka kõrvalt näitas Aet mulle kohaliku ajalehe 9. mai numbrit, millest ma muidugi ka pilti tegin.